Diari Oficial de la Generalitat Valenciana


Sumari del DOGV 9999, del 04-12-2024 (2024/12054)

DECRET 177/2024, de 4 de desembre, del Consell, pel qual es modifica el Decret 163/2024, de 4 de novembre, del Consell, pel qual s’aproven les bases reguladores i el procediment de concessió directa d’ajudes urgents per a pal·liar la pèrdua de béns de primera necessitat de les persones físiques, produïda pel temporal de vent i pluges iniciat el 29 d’octubre de 2024 en la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2024/12/04/177/dof/vci/html**

### Dades del document

Número de DOGV
:   9999

Data del DOGV
:   04-12-2024

Secció del DOGV
:   I. DISPOSICIONS GENERALS

Número del document
:   2024/12383

CVE
:   FPJL-K-1241-97708

Data del document
:   04-12-2024

Organisme emissor
:   Conselleria d'Emergències i Interior

Tipus de document
:   Decret

Anàlisi jurídica

 Descriptors 

:   * suport econòmic
    * ajuda a la reconversió
    * habitatge
    * desastre natural
    * inundació

PREÀMBUL

El dia 29 d’octubre de 2024, la Comunitat Valenciana s’ha vist afectada per una Depressió Aïllada en Nivells Alts (d’ara en avant DANA) que ha comportat un temporal de pluges d’una intensitat, extensió i abast inusitats, amb registres de precipitació acumulada que han superat àmpliament els 400 litres per metre quadrat en 24 hores en moltes localitats, així com fortíssims vents, que han afectat milers de ciutadans i ciutadanes quant a la seua vivenda i als seus utensilis, a la seua capacitat de transport, o al seu accés als servicis bàsics.

Per Acord del 4 de novembre de 2024, del Consell, publicat en el DOGV núm. 9974 bis, d’eixa mateixa data, es van adoptar mesures urgents per a pal·liar els danys produïts pel temporal iniciat el 29 d’octubre de 2024 en la Comunitat Valenciana, incloent un annex amb la relació dels municipis afectats.

Al mateix temps es va publicar el Decret 163/2024, de 4 de novembre, del Consell, d’aprovació de les bases reguladores i del procediment de concessió directa d’ajudes urgents per a pal·liar la pèrdua de béns de primera necessitat de les persones físiques, produïda pel temporal de vent i pluges iniciat el 29 d’octubre de 2024 en la Comunitat Valenciana, a fi de destinar estes ajudes a les persones físiques que hagen patit la pèrdua de béns i utensilis de primera necessitat en les seues vivendes.

Amb posterioritat, es va publicar en el DOGV núm. 9988, de 20 de novembre de 2024, la Resolució de 19 de novembre de 2024, de la Conselleria de Justícia i Interior, per la qual es modifica la relació de municipis annexada en el Decret 163/2024, de 4 de novembre, del Consell, pel qual s’aproven les bases reguladores i el procediment de concessió directa d’ajudes urgents per a pal·liar la pèrdua de béns de primera necessitat de les persones físiques, produïda pel temporal de vent i pluges iniciat el 29 d’octubre de 2024 en la Comunitat Valenciana, a on es van sumar deu municipis als inicialment relacionats, per considerar-los també afectats pel temporal.

Estes ajudes, de conformitat amb el que es disposa en l’article 6 del citat Decret 163/2024, poden sol·licitar-les les persones físiques que hagen patit danys a conseqüència del temporal i es troben dins dels termes municipals relacionats en este, des de la data de la seua publicació fins al 16 de desembre de 2024, mentres que les persones físiques residents en els deu municipis ampliats per la Resolució de 19 de novembre de 2024, de la Conselleria de Justícia i Interior, poden sol·licitar-les des de la data de la seua publicació fins al 2 de gener de 2025.

No obstant, considerant la magnitud de l’esdeveniment catastròfic i el nombre ingent de persones físiques afectades per este, resulta necessari procedir a la modificació del meritat Decret 163/2024, als efectes de, d’una banda, ampliar el termini màxim de presentació de les ajudes, tant en els municipis inicialment relacionats, com en aquells que van ser posteriorment ampliats, per una altra, redistribuir l’import de les ajudes a consignar en el pressupost de la Generalitat per a l’exercici 2024 mitjançant la corresponent modificació pressupostària, amb la finalitat de poder atendre el ritme actual de tramitació de les sol·licituds d’ajuda, i en últim terme, aclarir les funcions de l’Administració per a exercir la comprovació i verificació de dades.

Per tot allò que s’ha exposat, havent-se seguit els tràmits que s’arrepleguen en l’article 168.1.C) de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions; en virtut del que disposa l’article 28.c, de la Llei 5/1983, de 30 de desembre, de la Generalitat, del Consell; a proposta conjunta del president de la Generalitat i del conseller d’Emergències i Interior, i amb la deliberació prèvia del Consell en la reunió de 3 de desembre de 2024,

DECRETE

*Article únic*

Modificar els articles 5 i 6, i incloure un nou article 15 del Decret 163/2024, de 4 de novembre, del Consell, d’aprovació de les bases reguladores i del procediment de concessió directa d’ajudes urgents per a pal·liar la pèrdua de béns de primera necessitat de les persones físiques, produïda pel temporal de vent i pluges iniciat el 29 d’octubre de 2024 en la Comunitat Valenciana, en els termes establits en l’annex únic d’este decret.

DISPOSICIONS FINALS

*Primera. Habilitació per al desplegament del decret*

1. El president de l’Agència Valenciana de Seguretat i Resposta a les Emergències podrà desplegar el que es disposa en este decret.

2. Així mateix, el president de l’Agència Valenciana de Seguretat i Resposta a les Emergències podrà modificar este decret en aquells aspectes la competència dels quals per a la seua regulació no està atribuïda específicament al Consell.

*Segona. Efectes*

El present decret produirà efectes a partir de l'endemà de la seua publicació en el *Diari Oficial de la Generalitat Valenciana.*

Contra este decret, que posa fi a la via administrativa, es podrà, potestativament, interposar un recurs de reposició davant de l’òrgan que ha dictat l’acte, en el termini d’un mes des de la publicació del present decret en el *Diari Oficial de la Generalitat Valenciana*, d’acord amb el que es disposa en els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé es podrà interposar un recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats a partir de l’endemà de la seua publicació, en el Diari Oficial de la Generalitat Valenciana. Tot això de conformitat amb el que es disposa en els articles 10, 44 i 46 de la mencionada Llei 29/1998, de 13 de juliol, reguladora de la jurisdicció contenciosa administrativa, i sense perjuí que s’utilitze qualsevol altra via que es considere oportuna.

ANNEX ÚNIC

Es modifiquen els articles 5 i 6, i s’inclou un nou article 15 en el Decret 163/2024, de 4 de novembre, del Consell, d’aprovació de les bases reguladores i del procediment de concessió directa d’ajudes urgents per a pal·liar la pèrdua de béns de primera necessitat de les persones físiques, produïda pel temporal de vent i pluges iniciat el 29 d’octubre de 2024 en la Comunitat Valenciana.

*Primer*

Es modifica l’article 5, que queda redactat de la manera següent:

Article 5. Import de les ajudes

1. L’import de l’ajuda serà de 6.000 euros per vivenda afectada.

2. L’import global màxim de les ajudes a concedir derivades del present decret ascendix a 046.904.685 euros, dels quals 316.544.959 euros es consignaran en el pressupost de la Generalitat per a l’exercici 2024, i els altres 18.115.287 euros, en el pressupost de la Generalitat per a l’exercici 2025. D’acord amb la previsió legal del penúltim paràgraf de la lletra C de l’apartat 1 de l’article 168 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, estes ajudes s’imputaran a la línia de subvenció que s’habilite, mitjançant la corresponent modificació pressupostària.

*Segon*

Es modifica l’article 6, que queda redactat de la manera següent:

Article 6. Termini de presentació i requisits

1. Les persones físiques la vivenda de les quals haja patit danys a conseqüència del temporal, i estiga ubicada en algun dels municipis inclosos en l’annex I del Decret 163/2024, de 4 de novembre, del Consell, d’aprovació de les bases reguladores i del procediment de concessió directa d’ajudes urgents per a pal·liar la pèrdua de béns de primera necessitat de les persones físiques, produïda pel temporal de vent i pluges iniciat el 29 d’octubre de 2024 en la Comunitat Valenciana, podran sol·licitar la subvenció que es preveu en el present decret, des de la data de publicació del citat decret fins al 2 de gener de 2025.

2. Les persones físiques la vivenda de les quals haja patit danys a conseqüència del temporal, i estiga ubicada en algun dels municipis inclosos en la Resolució de 19 de novembre de 2024, de la Conselleria de Justícia i Interior, per la qual es modifica la relació de municipis annexada en el Decret 163/2024, de 4 de novembre, del Consell, pel qual s’aproven les bases reguladores i el procediment de concessió directa d’ajudes urgents per a pal·liar la pèrdua de béns de primera necessitat de les persones físiques, produïda pel temporal de vent i pluges iniciat el 29 d’octubre de 2024 en la Comunitat Valenciana, podran sol·licitar la subvenció que es preveu en el present decret, des de la data de publicació de la citada resolució fins al 20 de gener de 2025.

3. En cas d’ampliació de municipis afectats, la finalització del termini de presentació es determinarà en la resolució que es dicte a este efecte.

4. La persona sol·licitant haurà d’aportar:

a) Títol jurídic que l’habilita per a fer ús de la vivenda o document amb valor probatori de residència en la vivenda afectada.

b) Declaració responsable del domicili exacte de la vivenda afectada, així com declaració de conformitat amb les presents bases reguladores, tot això per mitjà de l’ompliment del model que s’inclou en l’annex II del present decret.

c) Documentació acreditativa per a domiciliació bancària.

*Tercer*

S’inclou l’article 15, que queda redactat de la manera següent:

Article 15. Consulta i verificació de dades per part de l’administració.

1. De conformitat amb la disposició addicional primera del Decret llei 11/2024, de 12 de novembre, del Consell, l’òrgan gestor de les ajudes podrà comprovar, a l’efecte d’agilitzar la tramitació de les ajudes i evitar el frau en el pagament, dades d’identificació, cadastre, residència, informació que permeta comprovar que la vivenda ha sigut greument afectada, així com la titularitat dels comptes bancaris declarats per les persones interessades, sense perjuí del dret d’oposició, en els termes establits en la informació de protecció de dades que obra en el formulari de petició de l’ajuda.

2.Així mateix, d’acord amb la disposició addicional octava de la Llei orgànica 3/2018, de 5 de desembre, i en l’article 4 de la Llei 40/2015, d’1 d’octubre, de Règim Jurídic del Sector Públic, l’administració podrà efectuar, en l’exercici de les seues competències, les verificacions necessàries per a comprovar l’exactitud de les dades aportades o declarades per les persones interessades.

  

València, 4 de desembre de 2024

Carlos Mazón Guixot

President de la Generalitat

Juan Carlos Valderrama Zurián

Conseller d'Emergències i Interior


Còpia Permalink ELI